อลิซสปริงส์

อลิซสปริงส์ () เป็นเมืองใหญ่อันดับสามของดินแดนนอร์เทิร์นเทร์ริทอรี ประเทศออสเตรเลีย ตั้งอยู่เกือบกึ่งกลางประเทศออสเตรเลียGeoscience Australia Centre of Australia, States and Territories updated July 2006  เมืองอลิซสปริงส์เกือบจะอยู่กึ่งกลางระหว่างเมืองแอดิเลดและดาร์วิน โดยอยู่ห่างจากเมืองทั้งสอง 1,532 และ 1,499 กิโลเมตร ตามลำดับ เมืองอลิซสปริงส์มีประชากร 26,534 คน ในปี 2018 คิดเป็นประมาณ 10% ของนอร์เทิร์นเทร์ริทอรี

ภูมิอากาศ
ตามการแบ่งเขตภูมิอากาศแบบเคิพเพิน อลิซสปริงส์ตั้งอยู่ในเขตกึ่งโซนร้อนและมีภูมิอากาศแบบทะเลทรายเขตร้อน (BWh) ทำให้มีฤดูร้อนที่แห้งและร้อนมาก และมีฤดูหนาวที่สั้น อลิซสปริงส์ตั้งอยู่บริเวณตอนกลางของประเทศซึ่งมีสภาพแวดล้อมที่แห้งแล้งและมีทะเลทรายมากมาย

อลิซสปริงส์มีความแตกต่างของอุณหภูมิมาก ฤดูร้อนมีอุณหภูมิสูงสุดเฉลี่ยมากกว่า 35 องศาเซลเซียส ส่วนในฤดูหนาวอุณหภูมิต่ำสุดเฉลี่ยอยู่ที่ 5 องศาเซลเซียส โดยมีประมาณ 12.4 คืนที่มีอุณหภูมิต่ำว่าจุดเยือกแข็งในแต่ละปี อลิซสปริงส์ตั้งอยู่ที่ความสูง 545 เมตรจากระดับน้ำทะเล ทำให้มีอากาศเย็นในตอนกลางคืนของหน้าหนาว อุณหภูมิสูงสุดที่เคยบันทึกได้คือ 47.5 องศาเซลเซียส เมื่อวันที่ 24 ธันวาคม 1891 ในขณะที่อุณหภูมิต่ำสุดที่เคยบันทึกได้คือ -7.5 องศาเซลเซียส เมื่อวันที่ 17 กรกฎาคม 1976 ซึ่งถือเป็นอุณหภูมิต่ำสุดที่เคยบันทึกได้ของนอร์เทิร์นเทร์ริทอรีด้วย

อ้างอิง

หมวดหมู่:เมืองในประเทศออสเตรเลีย
หมวดหมู่:นอร์เทิร์นเทร์ริทอรี